Мария Илиева
Молитва за обич

chitanka.info

Със огнени пръсти

извайваш греха ми.

Рисуваш душата,

до болка желан.

В прелюдия нощна

се сипят звездите

от лунен порой

над тебе излят.

Как искам да вярвам,

че утро ще има,

че ти ще си моят

тих пристан и храм

в който прошепвам

молитва за обич…

Разгърдена стъпвам

във твоята длан.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.